pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนายกฯ ชี้ไทยต้องมีระบบคุณวุฒิวิชาชีพในการส่งเสริมการเรียนรู้ตลอดชีวิต
วันพฤหัสบดีที่ 15 มิถุนายน 2560
รองนายกฯ ชี้ไทยต้องมีระบบคุณวุฒิวิชาชีพในการส่งเสริมการเรียนรู้ตลอดชีวิต
และสร้างคนให้เอื้อต่อการปรับอุตสาหกรรมและเศรษฐกิจสู่ไทยแลนด์ 4.0
วันนี้ (15 มิ.ย. 60) เวลา 09.00 น. พลอากาศเอก ประจิน จั่นตอง รองนายกรัฐมนตรี เปิดงานสัมมนา “ทิศทาง และยุทธศาสตร์สถาบันคุณวุฒิวิชาชีพ เพื่อเตรียมคนสู่ Thailand 4.0” พร้อมกล่าวปาฐกถาพิเศษ หัวข้อ “คุณวุฒิวิชาชีพ โอกาสในการพัฒนาประเทศสู่ Thailand 4.0” ว่า รัฐบาลได้วางแผนแม่บท ยุทธศาสตร์ และมาตรการทั้งด้านเศรษฐกิจ กฎหมายและโครงสร้างพื้นฐาน เพื่อให้บรรลุวิสัยทัศน์ชาติ แต่ทุกอย่างจะไม่สามารถบรรลุผลสําเร็จ เช่น การพัฒนาเป็นอุตสาหกรรม 4.0 เศรษฐกิจ 4.0 และประเทศไทย 4.0 ได้ หากไม่เริ่มจากการพัฒนาคนให้พร้อมรับความท้าทายในหลายมิติและสามารถสนับสนุนการปรับโครงสร้างเศรษฐกิจของประเทศในทุกด้าน โดยระบบคุณวุฒิวิชาชีพเป็นเครื่องมือหนึ่งที่จะช่วยพัฒนาทุนมนุษย์ตามยุทธศาสตร์ชาติด้านการเสริมสร้างและพัฒนาศักยภาพทุนมนุษย์ การสร้างความเป็นธรรมและลดความเหลื่อมล้ําในสังคม รวมถึงการสร้างความเข้มแข็งทางเศรษฐกิจและแข่งขันได้อย่างยั่งยืน
คุณวุฒิวิชาชีพสามารถวัดสมรรถนะกําลังคนได้อย่างเป็นระบบ ส่งเสริมการพัฒนาศักยภาพคนตลอดช่วงชีวิต (Lifelong learning) และเชื่อมโยงโลกการทํางานและโลกการศึกษา โดยผู้ประกอบการและผู้เชี่ยวชาญจะร่วมมือกับสถาบันคุณวุฒิวิชาชีพในการจัดทําคุณวุฒิวิชาชีพเพื่อรับรองความสามารถกําลังคนในสาขาต่างๆ ซึ่งสถานศึกษาสามารถนําไปใช้เป็นแนวทางในการปรับหลักสูตรและการจัดการเรียนการสอนให้นักเรียน นักศึกษามีสมรรถนะตรงตามความต้องการของอุตสาหกรรม เพื่อแก้ปัญหาความไม่สอดคล้องด้านสมรรถนะระหว่างอุปสงค์และอุปทาน สําหรับกําลังคน ก็สามารถพิสูจน์ความสามารถและสร้างความก้าวหน้าในอาชีพด้วยการเข้ารับการประเมินสมรรถนะ และพัฒนาตนเองเพิ่มเติมอย่างต่อเนื่องตามเทคโนโลยีและลักษณะงานในอนาคต
ทั้งนี้รัฐบาลได้ให้แนวทางในการปรับและพัฒนาตนเองเข้าสู่ยุค 4.0 ที่ต้องการสมรรถนะกําลังคนสูงรองรับเทคโนโลยีและโครงสร้างอุตสาหกรรมในอนาคต อันจะนําไปสู่ลักษณะงานที่เน้นการทํางานร่วมกันระหว่างระบบอัตโนมัติยุคใหม่ (soft automation) และมนุษย์ ซึ่งหมายถึงบุคลากรจําเป็นต้องมีสมรรถนะในการใช้เทคโนโลยีเพื่อให้งานมีประสิทธิภาพ มีทักษะการคิด การแก้ปัญหา และทักษะทางสังคม ประเทศชาติก็จะได้กําลังคนที่สามารถช่วยยกระดับขีดความสามารถในการแข่งขันได้ ตลอดจนลดความเสี่ยงและผลกระทบที่เกิดจากการเปลี่ยนผ่านเข้าสู่ยุค 4.0
รัฐบาลไทย-ข่าวทำเนียบรัฐบาล-“ยุติธรรม” ประชุมคณะอนุกรรมการปฏิรูปกิจการตำรวจ
วันพุธที่ 22 กุมภาพันธ์ 2560
“ยุติธรรม” ประชุมคณะอนุกรรมการปฏิรูปกิจการตํารวจ
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมคณะอนุกรรมการปฏิรูปกิจการตํารวจ ครั้งที่ ๒/๒๕๖๐
เมื่อวันพุธที่ ๒๒ กุมภาพันธ์ ๒๕๖๐ เวลา ๐๙.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมคณะอนุกรรมการปฏิรูปกิจการตํารวจ ครั้งที่ ๒/๒๕๖๐
เพื่อรับฟังความคิดเห็นจากหน่วยงานที่เกี่ยวข้อง
เกี่ยวกับแนวทางการปฏิรูปกิจการตํารวจของประเทศไทย
ในประเด็นการพัฒนาระบบบริหารงานบุคคล
โดยเสนอให้มีการกําหนดกรอบอํานาจหน้าที่ของ
คณะกรรมการนโยบายตํารวจแห่งชาติ (ก.ต.ช.)
และสํานักงานคณะกรรมการข้าราชการตํารวจ (ก.ตร.)
ให้มีความชัดเจนและสามารถบูรณาการความร่วมมือระหว่างกัน
นอกจากนี้ ที่ประชุมได้แสดงความคิดเห็นเกี่ยวกับหลักเกณฑ์
การพิจารณาแต่งตั้งโยกย้ายเจ้าหน้าที่ตํารวจ
โดยขอให้มุ่งเน้นหลักการสร้างธรรมาภิบาลภายในหน่วยงาน
และสร้างสมรรถนะการทํางานของบุคลากรให้มีประสิทธิภาพ
ทั้งนี้ จะนําเสนอข้อเสนอแนะที่ได้รับรายงานต่อคณะกรรมการพัฒนา
การบริหารงานยุติธรรมแห่งชาติ (กพยช.) ต่อไป
รัฐบาลไทย-ข่าวทำเนียบรัฐบาล-รอง นรม. พลเอก ฉัตรชัย เป็นประธานการประชุมคณะกรรมการพัฒนาระบบยาแห่งชาติ
วันพฤหัสบดีที่ 9 สิงหาคม 2561
รอง นรม. พลเอก ฉัตรชัย เป็นประธานการประชุมคณะกรรมการพัฒนาระบบยาแห่งชาติ
คณะกรรมการพัฒนาระบบยาแห่งชาติ เร่งผลักดันนโยบายการใช้ยาอย่างสมเหตุผล ลดปัญหาเชื้อดื้อยา มุ่งสู่การประกาศเป็นประเทศใช้ยาอย่างสมเหตุผลในปี 2565
วันนี้ ( 9 สิงหาคม 2561) เวลา 09.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการพัฒนาระบบยาแห่งชาติ ครั้งที่ 2 /2561 ร่วมกับคณะกรรมการและผู้แทนหน่วยงานที่เกี่ยวข้อง สรุปสาระสําคัญของผลการประชุมดังนี้
ที่ประชุมรับทราบผลการดําเนินงานในช่วง 6 เดือนหลังของปีงบประมาณ 2561 ที่เป็นรูปธรรม ได้แก่ การเพิ่มการเข้าถึงยาจําเป็นที่มีความสําคัญต่อสุขภาพของประชาชน โดยดําเนินการปรับปรุงบัญชียาหลักแห่งชาติเพิ่มเติมซึ่งมียาที่สําคัญ ได้แก่ วัคซีนฮิบ ในรูปแบบวัคซีนรวม 1 เข็ม ป้องกันได้ 5 โรค เพื่อลดการป่วยและเสียชีวิตจากโรคเยื่อหุ้มสมองอักเสบในเด็ก รวมถึงยาสําหรับป้องกันการถ่ายทอดเชื้อเอชไอวีจากแม่สู่ทารกในครรภ์ และยาสําหรับโรคหลอดเลือดดําในจอตาอุดตัน เป็นต้น พร้อมกันนี้ได้มีการปรับปรุงราคากลางยาให้ทันสมัยเพิ่มเติมอีกจํานวน 179 รายการ โดยคาดการณ์ว่าจะสามารถประหยัดงบประมาณเพิ่มเติมได้อีก 3,164 ล้านบาทในปี พ.ศ. 2562 รวมทั้ง ผลักดันให้มียาสามัญทดแทนยาต้นแบบทําให้เพิ่มการเข้าถึงยาใน 6 กลุ่มโรคสําคัญซึ่งจะสามารถประหยัดงบประมาณได้ถึง 2,400 ล้านบาท รวมทั้งเร่งผลักดันนโยบายการใช้ยาอย่างสมเหตุผลและลดปัญหาเชื้อดื้อยาในโรงพยาบาลทั้งในและนอกกระทรวงสาธารณสุข ทั้งในส่วนผู้ประกอบวิชาชีพ และประชาชน เพื่อให้ประชาชนตระหนักถึงความสําคัญของการใช้ยาอย่างสมเหตุผล โดยขณะนี้อยู่ระหว่างดําเนินการเพื่อมุ่งสู่การประกาศเป็นประเทศใช้ยาอย่างสมเหตุผล (RDU country) ในปี พ.ศ.2565 เพื่อขับเคลื่อนให้เป็นไปตามนโยบายของรัฐบาลที่มุ่งส่งเสริมผู้ผลิตยาในประเทศผ่านบัญชีนวัตกรรมไทย
นอกจากนี้ที่ประชุมมีมติปรับปรุงแนวทางการจัดซื้อยาของรัฐ เพื่อสนับสนุนยาในบัญชีนวัตกรรมไทยโดยแบ่งเป็น 3 กลุ่ม คือ ยาทั่วไป ยาชีววัตถุ และเวชภัณฑ์ที่มิใช่ยา โดยใช้งบประมาณไม่น้อยกว่าร้อยละ 30 เพื่อมุ่งหวังให้ประชาชนสามารถเข้าถึงยาคุณภาพดี ในราคาที่เหมาะสม และเห็นชอบให้มีการพัฒนาความร่วมมือระหว่างองค์การเภสัชกรรมและผู้ผลิตภาคเอกชน เพื่อให้ประเทศเกิดความมั่นคงทางยา และสามารถพึ่งพาตนเองได้อย่างยั่งยืน
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับ เอกอัครราชทูตวิสามัญผู้มีอำนาจเต็มแห่งเครือรัฐออสเตรเลียประจำประเทศไทย
วันศุกร์ที่ 7 เมษายน 2560
รัฐมนตรีว่าการกระทรวงยุติธรรม ให้การต้อนรับ เอกอัครราชทูตวิสามัญผู้มีอํานาจเต็มแห่งเครือรัฐออสเตรเลียประจําประเทศไทย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ให้การต้อนรับ Mr.Paul Robilliard เอกอัครราชทูตวิสามัญผู้มีอํานาจเต็มแห่งเครือรัฐออสเตรเลียประจําประเทศไทย พร้อมคณะ
เมื่อวันศุกร์ที่ ๗ เมษายน ๒๕๖๐ เวลา ๑๑.๐๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้การต้อนรับ Mr.Paul Robilliard
เอกอัครราชทูตวิสามัญผู้มีอํานาจเต็มแห่งเครือรัฐออสเตรเลียประจําประเทศไทย พร้อมคณะ
เข้าเยี่ยมคารวะเนื่องในโอกาสที่รัฐมนตรีว่าการกระทรวงยุติธรรมเข้ารับตําแหน่งหน้าที่ใหม่
พร้อมทั้งหารือความร่วมมือระหว่างสองประเทศในประเด็นต่างๆ อาทิ
การป้องกันและปราบปรามยาเสพติด
และปัญหาอาชญากรรมข้ามชาติ
โดยทั้งสองฝ่ายได้แสดงความพร้อมที่จะเพิ่มพูนความร่วมมือระหว่างกันให้แน่นแฟ้นยิ่งขึ้น
และเกิดผลเป็นรูปธรรมต่อไป
รัฐบาลไทย-ข่าวทำเนียบรัฐบาล-สมอ. ขานรับนโยบายช่วยเหลือเอสเอ็มอี ตามที่ภาคเอกชนร้องขอยกเว้นตรวจโรงงาน ให้ยื่นคำขอออนไลน์ได้ทุกมาตรฐาน
วันอังคารที่ 28 เมษายน 2563
สมอ. ขานรับนโยบายช่วยเหลือเอสเอ็มอี ตามที่ภาคเอกชนร้องขอยกเว้นตรวจโรงงาน ให้ยื่นคําขอออนไลน์ได้ทุกมาตรฐาน
สมอ. ขานรับนโยบายรัฐบาลช่วยเหลือเอสเอ็มอี ออกมาตรการตอบสนองตามที่ภาคเอกชนร้องขอ โดยเปิดให้ยื่นขอใบอนุญาต มอก. ทางออนไลน์ได้ทุกมาตรฐาน ทั้งหมดกว่า 2,200 ผลิตภัณฑ์ พร้อมยกเว้นการตรวจโรงงานจนกว่าสถานการณ์จะดีขึ้น
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม เปิดเผยว่า ตามที่ นายสมคิด จาตุศรีพิทักษ์ รองนายกรัฐมนตรี นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม และนายอุตตม สาวนายน รัฐมนตรีว่าการกระทรวงการคลัง ได้ร่วมประชุมหารือกับภาคเอกชน เมื่อวันที่ 22 เมษายน 2563 ที่ผ่านมา เพื่อให้ความช่วยเหลือเอสเอ็มอี ที่ได้รับผลกระทบจากสถานการณ์โควิด-19 และให้ทุกหน่วยงานรับข้อเสนอของภาคเอกชนไปดําเนินการ นั้น สมอ. ขานรับนโยบายดังกล่าวโดยออกมาตรการที่ให้บริการได้ทันที ดังนี้
1) มาตรการการขอใบอนุญาตผ่านระบบออนไลน์ โดย สมอ. ได้เปิดให้บริการยื่นขอใบอนุญาต มอก. ทางออนไลน์ผ่านระบบ e-License กับทุกมาตรฐาน ซึ่งผู้ประกอบการสามารถดําเนินการได้ตลอด 24 ชั่วโมง ที่ https://www.itisi.go.th ได้ตั้งแต่บัดนี้เป็นต้นไป โดยสามารถยื่นขอได้ทุกมาตรฐาน จํานวนทั้งสิ้นกว่า 2,284 มาตรฐาน
2) มาตรการยกเว้นการตรวจโรงงาน ประกอบด้วย
- ออกใบอนุญาตโดยไม่ต้องตรวจโรงงาน แต่จะต้องตรวจสอบตัวอย่างสินค้า ทั้งนี้ ได้ออกใบอนุญาตแบบเฉพาะครั้งนี้ไปแล้ว จํานวน 266 ใบอนุญาต มูลค่ากว่า 543 ล้านบาท
- ตรวจติดตามโดยไม่ต้องตรวจโรงงาน โดยให้ผู้รับใบอนุญาตรับรองตนเอง (Self declaration) ด้วยการส่งข้อมูลผลการตรวจคุณภาพ ผลทดสอบผลิตภัณฑ์และผลการสอบเทียบเครื่องมือ ผ่านระบบ e-Surveillance ของ สมอ. โดยในช่วงสถานการณ์โควิด-19 นี้ มีผู้รับรองตนเองผ่านระบบดังกล่าวแล้วจํานวนกว่า 300 ราย
- ออกใบรับรองระบบงานโดยไม่ออกไปตรวจสถานที่ แต่ใช้การตรวจประเมินทางไกล (Remote assessment) หรือการรับรองตนเอง (Self declaration) แทน รวมถึงการตรวจประเมินมาตรฐาน ISO/IEC 17025:2017 ซึ่งเป็นมาตรฐานห้องแล็ปที่กําลังจะมีการปรับเปลี่ยนเวอร์ชั่นในเดือนพฤศจิกายน 2563 นี้เพื่อมิให้เกิดความล่าช้าต่อผู้ประกอบการ ทั้งนี้ สามารถดูรูปแบบการตรวจประเมินเพื่อขอรับใบรับรองความสามารถของห้องปฏิบัติการ หน่วยตรวจ และหน่วยรับรอง ได้ที่ www.facebook.com/tisiofficial
เลขาธิการ สมอ. กล่าวเพิ่มเติมว่า “นอกจาก 2 มาตรการ ที่ สมอ. ได้เปิดให้บริการแก่ผู้ประกอบการได้ทันทีแล้ว ก่อนหน้านี้ สมอ. ยังได้เสนอมาตรการชดเชยและเยียวยาผู้ประกอบการให้ ครม. เพื่อขอความเห็นชอบในการยกเว้นค่าธรรมเนียมต่างๆ พร้อมทั้ง เยียวยาผู้ประกอบการในเรื่องค่าตรวจสอบโรงงานและค่าตรวจสอบตัวอย่างผลิตภัณฑ์ รวมมูลค่ากว่า 200 ล้านบาทไปแล้ว ทั้งนี้ คาดว่ามาตรการดังกล่าวข้างต้น จะสามารถช่วยเหลือ และแบ่งเบาภาระค่าใช้จ่ายของผู้ประกอบการเอสเอ็มอีภายใต้สถานการณ์โควิด- 19 ให้ดําเนินธุรกิจต่อไปได้อย่างต่อเนื่อง” นายวันชัยฯ กล่าว
รัฐบาลไทย-ข่าวทำเนียบรัฐบาล-กรมธนารักษ์ร่วมงาน Money Expo 2017 โชว์ผลงานโดดเด่น มุ่งสร้างนวัตกรรมภาครัฐ
วันพฤหัสบดีที่ 11 พฤษภาคม 2560
กรมธนารักษ์ร่วมงาน Money Expo 2017 โชว์ผลงานโดดเด่น มุ่งสร้างนวัตกรรมภาครัฐ
กรมธนารักษ์เข้าร่วมแสดงผลงานในทุกภารกิจ สร้างสรรค์นวัตกรรมในระดับภาครัฐเพื่อขับเคลื่อนทุกภาคส่วนของประเทศอย่างยั่งยืนในงานมหกรรมการเงิน Money Expo 2017 เน้นเผยแพร่ผลงานที่สอดรับกับนโยบายเศรษฐกิจดิจิทัลของรัฐบาล
วันนี้ (11 พฤษภาคม 2560) นายจักรกฤศฏิ์ พาราพันธกุล อธิบดีกรมธนารักษ์ เปิดเผยว่า ตามที่รัฐบาลได้ขับเคลื่อนนโยบายเศรษฐกิจและสังคมดิจิทัลในการพัฒนาประเทศ กรมธนารักษ์ในฐานะหน่วยงานภาครัฐที่มีส่วนร่วมในการสร้างความเข้มแข็งทางเศรษฐกิจของประเทศ และสร้างคุณภาพชีวิตที่ดีของสังคม ตามภารกิจทั้ง 4 ด้านที่สอดรับกับการเชื่อมโยงของนโยบายของรัฐบาล ได้แก่ การบริหารจัดการที่ราชพัสดุ การประเมินราคา ทรัพย์สิน การผลิตเหรียญกษาปณ์และบริหารเงินตรา การอนุรักษ์และเผยแพร่ทรัพย์สินมีค่าของแผ่นดิน ซึ่งกรมธนารักษ์ได้เข้าร่วมงานมหกรรมการเงิน Money Expo 2017 ซึ่งจัดขึ้นระหว่างวันที่ 11-14 พฤษภาคม 2560 ณ อาคารชาเลนเจอร์ 2-3 อิมแพ็ค เมืองทองธานี
อธิบดีกรมธนารักษ์กล่าวต่อว่า การจัดงานครั้งนี้ กรมธนารักษ์ได้แสดงผลการดําเนินงานที่สร้างผลตอบแทนทางเศรษฐกิจ อาทิ โครงการลงทุนในพื้นที่เขตพัฒนาเศรษฐกิจพิเศษ ตามนโยบายรัฐบาลบริเวณเขตการค้าชายแดนที่เชื่อมต่อกับประเทศเพื่อนบ้านในภูมิภาคอาเซียน โครงการสร้างที่พักอาศัยสําหรับผู้สูงอายุแบบครบวงจร (Senior Complex) โดยคัดเลือกที่ดินราชพัสดุที่มีความพร้อมและมีศักยภาพมารองรับการดําเนินโครงการฯ เตรียมความพร้อมประเทศไทยเข้าสู่สังคมผู้สูงอายุโดยสมบูรณ์ (Aged Society) ในปี พ.ศ. 2568 เป็นต้น นอกจากนี้ ภายในงานยังจัดให้มีการตรวจสอบราคาประเมินที่ดิน และราคาประเมินอสังหาริมทรัพย์ให้กับประชาชนผู้เข้าร่วมงานที่ต้องการทราบราคาประเมินฯ ด้วย
สําหรับภายในงานมหกรรมการเงิน Money Expo 2017 นั้น กรมธนารักษ์ยังเพิ่มความพิเศษด้วยการนําเหรียญกษาปณ์ที่ระลึกและเหรียญที่ระลึกอันทรงคุณค่าและหายากในปัจจุบันมาจําหน่าย จ่ายแลกให้กับประชาชนผู้สนใจและเข้าร่วมงานในครั้งนี้ เช่น ชุดเหรียญกษาปณ์ที่ระลึกเนื่องในมหามงคลสมัยพระราชพิธีกาญจนาภิเษก พระบาทสมเด็จพระปรมินทรมหาภูมิพลอดุลยเดช ชุดเหรียญกษาปณ์ที่ระลึกเนื่องในโอกาสพระบาทสมเด็จพระเจ้าอยู่หัวทรงครองราชย์ ครบ 25 ปี พ.ศ. 2514 (หรือพระราชพิธีรัชดาภิเษก 9 มิถุนายน พ.ศ.2514) ชุดเหรียญกษาปณ์ที่ระลึกเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในโอกาสการจัดงานฉลองสิริราชสมบัติครบ 70 ปี และชุดเหรียญกษาปณ์ที่ระลึกเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 ตลอดจนผลิตภัณฑ์เหรียญ และชุดหนังสือเหรียญ 89 กษาปณ์แห่งองค์ราชัน ซึ่งนํามาจําหน่ายภายในงานครั้งนี้ นายจักรกฤศฏิ์กล่าวในตอนท้าย
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล- สมเด็จพระเทพรัตนราชสุดาฯ สยามบรมราชกุมารี  ทรงเปิด “ห้องสมุดพร้อมปัญญา” ณ เรือนจำจังหวัดอุทัยธานี
วันพุธที่ 10 มกราคม 2561
สมเด็จพระเทพรัตนราชสุดาฯ สยามบรมราชกุมารี  ทรงเปิด “ห้องสมุดพร้อมปัญญา” ณ เรือนจําจังหวัดอุทัยธานี
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิด “ห้องสมุดพร้อมปัญญา”
ในวันอังคารที่ ๙ มกราคม ๒๕๖๐ เวลา ๑๐.๒๐ น.
สมเด็จพระเทพรัตนราชสุดาฯ สยามบรมราชกุมารี
เสด็จพระราชดําเนินทรงเปิด “ห้องสมุดพร้อมปัญญา”
โดยมี หม่อมหลวงปนัดดา ดิศกุล ผู้ช่วยรัฐมนตรีประจํานายกรัฐมนตรี
นายธวัชชัย ไทยเขียว รองปลัดกระทรวงยุติธรรม
นายวิตถวัลย์ สุนทรขจิต ผู้ตรวจราชการกระทรวงยุติธรรม
พันตํารวจเอก ณรัชต์ เศวตนันทน์ อธิบดีกรมราชทัณฑ์
พร้อมด้วยผู้บริหาร ข้าราชการ และเจ้าหน้าที่กรมราชทัณฑ์ ตลอดจนผู้เกี่ยวข้อง เฝ้ารับเสด็จ
ณ เรือนจําจังหวัดอุทัยธานี
สําหรับห้องสมุดพร้อมปัญญา เรือนจําจังหวัดอุทัยธานี
จัดสร้างขึ้นในปี ๒๕๕๘ เพื่อเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี
เนื่องในโอกาส ๖๐ พรรษา ภายใต้แนวคิด “ห้องสมุดเปลี่ยนชีวิต”
ด้วยการใช้ทรัพยากรสารสนเทศภายในห้องสมุดเป็นสื่อการเรียนรู้ แก้ปัญหา พัฒนา ปรับเปลี่ยนแนวคิด
และสร้างแนวทางใหม่ในการดําเนินชีวิตให้แก่ผู้ต้องขัง
รัฐบาลไทย-ข่าวทำเนียบรัฐบาล-สธ.เตือนประชาชนป่วยเป็นหวัด เจ็บคอ ไอ ไม่ซื้อยาปฏิชีวนะกินเอง ลดปัญหาเชื้อดื้อยา
วันอาทิตย์ที่ 2 กันยายน 2561
สธ.เตือนประชาชนป่วยเป็นหวัด เจ็บคอ ไอ ไม่ซื้อยาปฏิชีวนะกินเอง ลดปัญหาเชื้อดื้อยา
กระทรวงสาธารณสุข ชี้ไข้หวัด เจ็บคอ ไอ ร้อยละ 90 เกิดจากไวรัส เตือนประชาชนไม่ซื้อยาปฏิชีวนะกินเอง เพราะเป็นยาฆ่าเชื้อแบคทีเรีย ไม่มีฤทธิ์ฆ่าเชื้อไวรัส ไม่ช่วยลดอาการหรือหายเร็วขึ้น เสี่ยงเกิดเชื้อดื้อยา ที่เป็นสาเหตุการเสียชีวิตคนไทยปีละกว่า 30,000 ค
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ในช่วงนี้เป็นฤดูฝน อากาศเปลี่ยนแปลง ประชาชนมักป่วยเป็นไข้หวัด คออักเสบ มีอาการคัดจมูก มีน้ํามูก มีไข้ เจ็บคอ ไอ หรือเสียงแหบจากหลอดลมอักเสบเฉียบพลัน จึงขอเตือนประชาชนว่า อย่าซื้อยาปฏิชีวนะหรือที่มักเรียกกันว่ายาแก้อักเสบมารับประทานเอง เพราะไข้หวัดกว่าร้อยละ 90 เกิดจากเชื้อไวรัส แต่ยาปฏิชีวนะเป็นยารักษาโรคที่เกิดจากเชื้อแบคทีเรีย จึงไม่ช่วยลดความรุนแรงหรือช่วยให้หายเร็วขึ้น ที่สําคัญคืออาจทําให้เชื้อแบคทีเรียที่อาศัยอยู่ในร่างกายกลายพันธุ์เป็นเชื้อดื้อยาได้ ซึ่ง ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ได้มีนโยบายให้โรงพยาบาลทุกแห่งมีการใช้ยาอย่างสมเหตุผล ส่งเสริมการใช้ยาปฏิชีวนะอย่างสมเหตุผลใน 3 โรคที่พบบ่อย คือ หวัด-เจ็บคอ โรคท้องร่วง และแผลเลือดออก
นายแพทย์โอภาสกล่าวต่อว่า ในการสังเกตว่าเป็นหวัดจากไวรัสหรือแบคทีเรีย สามารถทําได้เองโดยใช้ไฟฉายส่องในช่องปากและดูภายในลําคอจากกระจก หรือใช้โทรศัพท์มือถือถ่ายภาพ หากเป็นหวัดจากเชื้อไวรัส จะมีน้ํามูก ไอ เจ็บคอ คอหอยและต่อมทอนซิลจะเป็นสีแดง เพียงผู้ป่วยพักผ่อน ดื่มน้ํามากขึ้น ดูแลร่างกายให้อบอุ่น กินยารักษาตามอาการ ได้แก่ ยาลดไข้ ยาลดน้ํามูก ยาแก้ไอ อาการจะดีขึ้น ไข้จะค่อยๆ ลดลงใน 3- 4 วัน และหายเองได้ภายใน 7 วัน ส่วนอาการไออาจจะนานถึง 21 วัน แต่หากอาการไม่ดีขึ้น ไข้ไม่ลดภายใน 2 – 3 วัน ขอให้ไปพบแพทย์ กรณีที่มีไข้สูง เจ็บที่ต่อมน้ําเหลืองด้านข้างลําคอ คอหอยและต่อมทอนซิลแดงจัด และมีฝ้าขาวหรือตุ่มหนอง อาจเกิดจากการติดเชื้อแบคทีเรีย ขอให้ไปพบแพทย์ และเมื่อได้รับยาปฏิชีวนะ ขอให้รับประทานยาตามคําแนะนําอย่างเคร่งครัด จนหมดแม้ว่าอาการจะดีขึ้นก็ตาม เพื่อให้หายขาด ไม่กลับเป็นซ้ํา ลดความเสี่ยงเกิดภาวะแทรกซ้อนจากหวัด เช่น หัวใจพิการเป็นต้น ลดปัญหาเชื้อดื้อยาปฏิชีวนะ ซึ่งเป็นสาเหตุที่ทําให้คนไทยเสียชีวิตปีละกว่า 30,000 คน
ทั้งนี้ ไข้หวัดเกิดจากเชื้อไวรัส เมื่อหายป่วยร่างกายจะมีภูมิต้านทานต่อเชื้อชนิดนั้น แต่เนื่องจากเชื้อไวรัสไข้หวัดมีหลายสายพันธุ์แตกต่างกันตามช่วงเวลา จึงมีโอกาสติดเชื้อไวรัสสายพันธุ์อื่นอีก ประชาชนควรดูแลสุขภาพให้แข็งแรงเพื่อป้องกันการป่วย โดยพักผ่อนให้เพียงพอ ทานอาหารที่มีประโยชน์ ออกกําลังกายสม่ําเสมอ ล้างมือบ่อย ๆ ไม่ใช้มือสัมผัสใบหน้าตนเองโดยไม่จําเป็น และหลีกเลี่ยงการใกล้ชิดกับผู้ป่วยไข้หวัด สําหรับไข้หวัดใหญ่ จะมีอาการรุนแรงกว่า จึงขอให้กลุ่มเสี่ยงได้แก่ เด็กเล็กอายุต่ํากว่า 2 ปี ผู้สูงอายุที่มีอายุตั้งแต่ 65 ปีขึ้นไป ผู้ที่มีโรคเรื้อรังประจําตัว เช่น โรคปอด โรคหัวใจ โรคไต เบาหวาน ภูมิคุ้มกันบกพร่อง หญิงที่ตั้งครรภ์อายุครรภ์ตั้งแต่ 12 สัปดาห์ขึ้นไป รับการฉีดวัคซีนป้องกันโรคไข้หวัดใหญ่ทุกปี เพื่อลดความเสี่ยงเกิดโรคแทรกซ้อน เช่น ปอดบวม ปอดอักเสบ และลดการเสียชีวิต ข้อมูลสํานักระบาดวิทยา กรมควบคุมโรค รายงานตั้งแต่ 1 มกราคม–27 สิงหาคม ทั่วประเทศพบผู้ป่วยไข้หวัดใหญ่ 95,239 ราย จาก 77 จังหวัด เสียชีวิต 14 ราย
*********************************************** 2 กันยายน 2561
รัฐบาลไทย-ข่าวทำเนียบรัฐบาล-กิจกรรมสาธารณประโยชน์ (5ส Big Cleaning Day) ถวายเป็นพระราชกุศล สมเด็จพระเจ้าอยู่หัวมหาวชิราลงกรณ บดินทรเทพยวรางกูร
วันศุกร์ที่ 28 กรกฎาคม 2560
กิจกรรมสาธารณประโยชน์ (5ส Big Cleaning Day) ถวายเป็นพระราชกุศล สมเด็จพระเจ้าอยู่หัวมหาวชิราลงกรณ บดินทรเทพยวรางกูร
สํานักงานปลัดกระทรวงอุตสาหกรรม จัดกิจกรรมสาธารณประโยชน์ (5ส Big Cleaning Day) ถวายเป็นพระราชกุศล สมเด็จพระเจ้าอยู่หัวมหาวชิราลงกรณ บดินทรเทพยวรางกูร
วันนี้ (28 กรกฎาคม 2560) นายสมชาย หาญหิรัญ ปลัดกระทรวงอุตสาหกรรม นําทีมคณะผู้บริหารข้าราชการ พนักงาน และเจ้าหน้าที่สํานักงานปลัดกระทรวงอุตสาหกรรม จัดกิจกรรมสาธารณประโยชน์ (5ส Big Cleaning Day) ถวายเป็นพระราชกุศล สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสทรงเจริญพระชนมพรรษา 65 พรรษา วันที่ 28 กรกฎาคม 2560 ณ บริเวณโดยรอบอาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานการประชุมแลกเปลี่ยนความคิดเห็นด้านความมั่นคงปลอดภัยไซเบอร์
วันอังคารที่ 13 มิถุนายน 2560
รมว.ดิจิทัลฯ เป็นประธานการประชุมแลกเปลี่ยนความคิดเห็นด้านความมั่นคงปลอดภัยไซเบอร์
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี)เป็นประธานการประชุมหารือแลกเปลี่ยนความคิดเห็น ร่วมกับคณะกรรมาธิการขับเคลื่อนการปฏิรูปประเทศด้านการสื่อสารมวลชน สภาขับเคลื่อนการปฏิรูปประเทศ และคณะอนุกรรมาธิการขับเคลื่อนการปฏิรูปด้านสื่อออนไลน์ พร้อมด้วยผู้บริหารระดับสูงของกระทรวงดิจิทัลฯ และหน่วยงานที่เกี่ยวข้อง โดยการประชุมหารือครั้งนี้ ได้ให้ความสําคัญเรื่องการผลักดันให้ พ.ร.บ.ว่าด้วยการรักษาความมั่นคงปลอดภัยไซเบอร์ พ.ศ. .... ได้เข้าสู่การพิจารณาให้ความเห็นชอบจากสภานิติบัญญัติแห่งชาติ (สนช.) เพื่อกํากับดูแลการใช้สื่อออนไลน์ที่ปัจจุบันมีวิวัฒนาการไปอย่างรวดเร็ว ซึ่งหากมีกฎหมายที่ครอบคลุม จะทําให้เจ้าหน้าที่รัฐทํางานได้อย่างมีประสิทธิภาพมากยิ่งขึ้น เมื่อวันที่ 9 มิถุนายน 2560 ณ ห้องประชุม MDES ชั้น 9 อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ กรุงเทพฯ
*********************************
รัฐบาลไทย-ข่าวทำเนียบรัฐบาล- จุรินทร์ แจกบ้านมั่นคง ตลอดแนวคลองลาดพร้าว  ตั้งเป้าทั่วประเทศ 1,200,000 หลังภายในระยะเวลา 10 ปี
วันจันทร์ที่ 6 มกราคม 2563
จุรินทร์ แจกบ้านมั่นคง ตลอดแนวคลองลาดพร้าว  ตั้งเป้าทั่วประเทศ 1,200,000 หลังภายในระยะเวลา 10 ปี
6 มกราคม 2563 เวลา 08.30 น.  -11.30 น. นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ในฐานะประธานคณะกรรมการนโยบายที่อยู่อาศัยแห่งชาติ และคณะ ลงตรวจเยี่ยมคลองลาดพร้าว
เพื่อมอบบ้านมั่นคงในโครงการพัฒนาที่อยู่อาศัยชุมชนริมคลอง ที่ก่อสร้างเสร็จบางส่วนแล้ว ตามนโยบายการแก้ไขปัญหาการรุกรามลําน้ําสาธารณะ
นายจรินทร์ กล่าวว่า รัฐบาลจะทําบ้านมั่นคงจาก 120,000 หลังให้เป็น 1,200,000 หลังภายในระยะเวลา 10 ปี นี่คือเป้าหมายของนโยบายรัฐบาลที่จะกระทําต่อไป สําหรับที่ชุมชนริมคลองลาดพร้าว ริมคลองเปรมประชากร ริมคลองบางซื่อ ถือเป็นส่วนหนึ่งของนโยบายนี้บ้านที่รัฐบาลได้มาช่วยดําเนินการโดย พอช.และกระทรวง พม.
เพื่อให้พี่น้องจัดการที่อยู่อาศัยตามวิถีทางที่ถูกต้องเพื่อให้พี่น้องมีชุมชนที่มั่นคงแข็งแรงและมีความสุขต่อไปและอะไรที่รัฐบาลจะช่วยเหลือพี่น้องได้ในอนาคตไม่ว่าจะเป็นเรื่องเงิน อาชีพการช่วยพี่น้องมีชีวิตความเป็นอยู่ที่ดีขึ้นรัฐบาลก็ยินดีที่จะเข้ามาสนับสนุน
จากนั้น ได้ลงเรือ จากท่าเรือชุมชนชายคลองบางบัว เขตหลักสี่ กทม.จนถึงท่าเรือชุมชนวัดบางบัว เขตจตุจักร และมีพิธีมอบทะเบียนบ้านมั่นคงตลอดชุมชนริมคลองลาดพร้าวโดยมีผู้ดําเนินโครงการพัฒนาที่อยู่อาศัยชุมชนริมคลอง ผู้อํานวยการสถาบันพัฒนาองค์กรชุมชนดําเนินการ
สําหรับ การตรวจเยี่ยมโครงการครั้งนี้ระยะทางที่ลงเรือตลอด 10 กิโลเมตร 15 ชุมชน จะมีการเยี่ยมผู้ป่วยติดเตียงและผู้สูงอายุและติดตามความคืบหน้าโครงการทั้งหมด รวมทั้งจะได้ติดตามความคืบหน้าโครงการบ้านมั่นคง หรือโครงการพัฒนาที่อยู่อาศัยซึ่งนายจุรินทร์ได้มอบนโยบายทั่วประเทศไปก่อนหน้านี้ด้วย
รายงานระบุว่า พอช. ได้รับมอบหมายให้รับผิดชอบโครงการพัฒนาที่อยู่อาศัยใหม่ส้าหรับชุมชน ริมคลอง ในปี 2559 ครม. มีมติให้ พอช. ด้าเนินโครงการพัฒนาที่อยู่อาศัยชุมชนริมคลองลาดพร้าวและคลองเปรม ประชากร จ้านวน 74 ชุมชน 2 คลอง 11,004 ครัวเรือน ระยะเวลา 3 ปี ไ(2559-2561) และต่อมาได้ปรับแผนให้ ด้าเนินการคลองลาดพร้าวและคลองบางซื่อจ้านวน52ชุมชน 7081 ครัวเรือนให้แล้วเสร็จในปี 2561เพื่อเป็น ต้นแบบในการพัฒนาคลองเปรมประชากรต่อไป สําหรับโครงการนี้ดําเนินการมาตั้งแต่สมัยรัฐบาลนาย ชวน หลีกภัย ต่อเนื่องกันมา
ความคืบหน้าโครงการชุมชนริมคลอง ณ สิ้นเดือนธันวาคม 2562 สามารถด้าเนินการได้ 35 ชุมชน 3,308 ครัวเรือน จากพื้นที่ทั้งหมดที่ด้าเนินการได้ 5,029 ครัวเรือน และ ณ วันที่ 2 กันยายน 2562 สามารถตอกเสาเข็มเขื่อนได้ 30,839
ต้น (คิดเป็นร้อยละ 51.40 ของ 60,000 ต้น) งบประมาณเงินสนับสนุนค่าสาธารณูปโภค 50,000บาท/ครัวเรือนงบสินเชื่อเพื่อที่อยู่อาศัยไม่เกิน 360,000บาท ต่อ ครัวเรือน เงินอุดหนุนสร้างบ้าน 25,000 บาท/ครัวเรือน งบช่วยเหลือผู้ได้รับผลกระทบ 72,000 บาท/ครัวเรือน บริหารจัดการชุมชนละ 50,000 -500,000 บาท นอกจากนี้ยังมีการพัฒนาที่อยู่อาศัยทั่วประเทศต่อไป
รัฐบาลไทย-ข่าวทำเนียบรัฐบาล-กระทรวงยุติธรรม​ วางแนวทางและการปฏิบัติต่อนักโทษเด็ดขาดที่ต้องใส่อุปกรณ์อิเล็กทรอนิกส์ติดตามตัว (Electronic Monitoring -​ EM)​
วันพฤหัสบดีที่ 20 สิงหาคม 2563
กระทรวงยุติธรรม​ วางแนวทางและการปฏิบัติต่อนักโทษเด็ดขาดที่ต้องใส่อุปกรณ์อิเล็กทรอนิกส์ติดตามตัว (Electronic Monitoring -​ EM)​
กระทรวงยุติธรรม​ วางแนวทางและการปฏิบัติต่อนักโทษเด็ดขาดที่ต้องใส่อุปกรณ์อิเล็กทรอนิกส์ติดตามตัว (Electronic Monitoring -​ EM)​
ในวันอังคารที่​ ๑๘​ สิงหาคม​ ๒๕๖๓ นายวิทยา สุริยะวงค์ รองปลัดกระทรวงยุติธรรม​เป็นประธานเปิด​ "โครงการสัมมนาเพื่อวางแนวทางและการปฏิบัติต่อนักโทษเด็ดขาดที่ต้องใส่อุปกรณ์อิเล็กทรอนิกส์ติดตามตัว (Electronic Monitoring -​ EM)​พร้อมทั้งให้เกียรติเป็นวิทยากรการสัมมนา ในหัวข้อ "การบูรณาการระหว่างหน่วยงานเพื่อประสานความร่วมมือในการใช้อุปกรณ์อิเล็กทรอนิกส์ติดตามตัว (Electronic Monitoring -​ EM)" ร่วมกับ นายวิตถวัลย์​ สุนทร​ขจิต อธิบดีกรมคุมประพฤติ และนายธวัชชัย ชัยวัฒน์ รองอธิบดีกรมราชทัณฑ์ โครงการฯ ดังกล่าวจัดโดยกองทัณฑปฏิบัติ​ กรมราชทัณฑ์ ​ระหว่างวันที่ ๑๗ -​๑๙ สิงหาคม ๒๕๖๓ณ เรือนจําชั่วคราวเขากลิ้ง จังหวัดเพชรบุรี และโรงแรม อมารี หัวหิน จังหวัดประจวบคีรีขันธ์​โดยมีกลุ่มเป้าหมายเป็นบุคลากรจากกรมราชทัณฑ์ กรมคุมประพฤติ และสํานักงานปลัดกระทรวงยุติธรรม เข้าร่วม
รัฐบาลไทย-ข่าวทำเนียบรัฐบาล-SME D Bank ห่วงใยสุขภาพความปลอดภัยของพนักงาน เริ่มแผนทำงานที่บ้านตั้งแต่ 23 มี.ค. เป็นต้นไป เพื่อป้องกันการแพร่ระบาดโควิด-19 [กระทรวงการคลัง]
วันจันทร์ที่ 23 มีนาคม 2563
SME D Bank ห่วงใยสุขภาพความปลอดภัยของพนักงาน เริ่มแผนทํางานที่บ้านตั้งแต่ 23 มี.ค. เป็นต้นไป เพื่อป้องกันการแพร่ระบาดโควิด-19 [กระทรวงการคลัง]
SME D Bank เริ่มแผน BCP ตั้งแต่วันที่ 23 มี.ค. เป็นต้นไป ให้พนักงานบางส่วนของ สนง.ใหญ่ และสาขา ทํางานที่บ้าน (Work from Home) เหลื่อมเวลาการทํางานลดความแออัดในการใช้สถานที่ ป้องกันการแพร่ระบาดของโควิด -19
นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ด้วยสถานการณ์การแพร่ระบาดของเชื้อไวรัสโคโรน่า 2019 (โควิด -19) มีแนวโน้มที่จะระบาดในวงกว้าง นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการ ธพว. มีความห่วงใยสุขภาพและความปลอดภัยของพนักงาน ธพว. รวมถึง ต้องการเป็นส่วนหนึ่งในการป้องกันการลุกลามของสถานการณ์ดังกล่าว จึงได้มอบนโยบายให้ ธพว. ดําเนินตามแผนรองรับการดําเนินธุรกิจอย่างต่อเนื่อง (Business Continuity Plan : BCP) พิจารณาให้พนักงาน ธพว. ในสํานักงานใหญ่ และสาขา บางส่วนปฏิบัติงานที่บ้าน (Work from Home) ได้ตามความเหมาะสม หรือเหลื่อมเวลาทํางานไม่ต้องเดินทางพร้อมกัน ช่วยลดความแออัดในการใช้สถานที่ต่างๆ
ทั้งนี้ ธพว. นําระบบเทคโนโลยีสารสนเทศมาใช้ในการทํางาน เช่น การประชุมผ่านระบบวิดีโอคอนเฟอเรนซ์ วิดีโอคอลและแอพลิเคชันต่างๆ โดยจะเริ่มดําเนินมาตรการ Work from Home ตั้งแต่วันจันทร์ที่ 23 มีนาคม 2563 นี้เป็นต้นไป
นางสาวนารถนารี รัฐปัตย์ กล่าวต่อว่า การปรับการทํางานดังกล่าว ธพว. ยังสามารถให้บริการลูกค้าได้ต่อเนื่อง เพราะได้วางแผน BCP มาล่วงหน้า โดยก่อนหน้านี้ จัดแบ่งพนักงานระดับสําคัญ (key person) ทั้งระดับผู้บริหารและเจ้าหน้าที่ปฏิบัติการจากสํานักงานใหญ่ ในฝ่ายงานสําคัญด้านบริการลูกค้า เช่น พิธีการสินเชื่อ บัญชีสินเชื่อ บริหารเงิน ระบบสารสนเทศ สาขาพหลโยธิน และ Call Center เป็นต้น ย้ายไปทํางานยังสถานที่ทํางานสํารอง (DR-Site) ตั้งอยู่ที่อาคารพรีเมียร์เพลส ซ.พรีเมียร์ 2 ถ.ศรีนครินทร์ รวมถึงกระจายไปยังสาขา ธพว. ในพื้นที่ของกรุงเทพฯ และรอบนอกกรุงเทพฯ เช่น สาขาสุขุมวิท62 สาขาจตุจักร สาขานนทบุรี สาขาสมุทรปราการ และสาขานครปฐม เป็นต้น ลูกค้าสามารถติดต่อสอบถามข้อมูลเพิ่มเติมได้ที่ Call Center 1357